stanford-oval/wikipedia huggingface dataset:
Ben Maxwell
Ura > Seuraura > Ammattilaisura

Kaudeksi 2008–2009 Maxwell siirtyi Montréal Canadiensin organisaatioon. Hän pelasi valtaosan kaudestaan kuitenkin farmijoukkue Hamilton Bulldogsissa, AHL:ssä. Maxwell oli tehoilla 22+36=58 joukkueen toiseksi paras pistemies David Desharnais'n kanssa. Hän debytoi kauden aikana myös Canadiensin NHL-joukkueessa, jossa Maxwell sai tililleen seitsemän runkosarjaottelua jääden niissä ilman tehopisteitä. Hän teki NHL-debyyttinsä 13. joulukuuta 2008 Washington Capitalsia vastaan paikattuaan Saku Koivun loukkaantumista. Kaudella 2009–2010 Maxwell sai NHL:ssä tililleen 13 runkosarja- ja yhden playoff-ottelun jääden niissä ilman tehopisteitä.
Maxwell oli kaudella 2010–2011 Bulldogsin kolmanneksi paras pistemies tehtyään 47 runkosarjaottelussa tehot 11+29=40. Hän ei saanut kauden aikana tililleen NHL-otteluita Canadiensissa. Helmikuussa 2011 Maxwell ja kesän 2011 neljännen kierroksen varausvuoro kaupattiin Atlanta Thrashersiin vaihdossa Brent Sopeliin ja Nigel Dawesiin. Hän vietti loppukautensa suurimmaksi osaksi NHL:n puolella tehden 12 runkosarjaottelussa tehot 1+1=2. Maxwellin NHL-uran avausmaali syntyi 27. maaliskuuta 2011 Ottawa Senatorsin Craig Andersonin taakse. Hänet palkittiin ottelun ykköstähtenä.
Kaudeksi 2011–2012 Thrashers muutti Winnipegiin ja vaihtoi nimensä Jetsiksi. Hän teki heinäkuussa 2011 vuoden mittaisen ja 750 000 dollarin arvoisen jatkosopimuksen joukkueen kanssa. Maxwellilta jäi kuusi ensimmäistä NHL-ottelua välistä ylävartalovamman takia. Hän pelasi Jetsissä neljä ottelua, kunnes joukkue asetti hänet siirtolistalle, josta Anaheim Ducks nappasi Maxwellin marraskuussa 2011. Ducksissa Maxwell pelasi kuusi ottelua, kunnes hän palasi jo saman vuoden joulukuussa siirtolistan kautta takaisin Jetsin organisaatioon. Maxwell vietti joukkueessa kaikkiaan yhdeksän NHL-ottelua tehopistein 1+4=5. Hän vietti suurimman osan loppukaudestaan Jetsin farmijoukkue St. John's IceCapsissa. Heinäkuussa 2012 Maxwell teki vuoden mittaisen jatkosopimuksen Jetsin kanssa.
Maxwell pelasi kauden 2012–2013 kokonaan IceCapsissa. Kaudeksi 2013–2014 hän siirtyi vuoden mittaisella sopimuksella SM-liigajoukkue Oulun Kärppiin. Maxwell oli tehoilla 16+26=42 joukkueen toiseksi paras pistemies Ivan Humlin jälkeen ja jakoi koko SM-liigan pistepörssin yhdeksännen sijan HIFK:n Ville Peltosen ja Pelicansin Vili Sopasen kanssa. Hän voitti kauden päätteeksi Suomenmestaruuden. Kaudeksi 2014–2015 Maxwell siirtyi vuoden mittaisella sopimuksella KHL-joukkue Jugra Hanty-Mansijskiin. Hän nousi joukkueen varakapteeniksi. Maxwell oli Jugran sisäisessä pistepörssissä kolmas tehoilla 14+13=27, kunnes hän siirtyi ketjukaverinsa Lukáš Kašparin kanssa loppukaudeksi takaisin Kärppiin. Myös Kašpar on paluumuuttaja. Siirron taustalla oli Jugran pahat talousvaikeudet ja ulosjääminen pudotuspeleistä. Maxwell voitti kauden päätteeksi taas Suomenmestaruuden.
Ura > Maajoukkueura

| Mitalit> Maa:   Kanada.Miesten jääkiekko.U-18 Junior World Cup  | Mitalit> Maa:   Kanada.Miesten jääkiekko.U-18 Junior World Cup  | Mitalit> Maa:   Kanada.Miesten jääkiekko.U-18 Junior World Cup  | Maa:   Kanada> Miesten jääkiekko. |
| --- | --- | --- | --- |
|  Kultaa | Piešťany 2005 | jääkiekko |  |
Maxwell pelasi alle 18-vuotiaiden MM-kilpailuissa vuonna 2006 sekä edusti Canada Pacificin joukkuetta World U-17 Hockey Challengessa vuonna 2005, jolloin hän voitti hopeaa. Maxwell pelasi myös U-18 Junior World Cupissa vuonna 2005 voittaen kultaa.
Armand de Quatrefages de Bréau

Armand de Quatrefages
Jean Louis Armand de Quatrefages de Bréau (10. helmikuuta 1810 Berthézène – 12. tammikuuta 1892), oli ranskalainen biologi, zoologi ja antropologi. Hän toimi muun muassa antropologian professorina Pariisin Muséum d'histoire naturellessa.
Rotuantropologia

Quatrefages määritteli antropologian tehtävät julkaisussaan Rapport sur le progrés de l'anthropologie (1867). Hänestä lähtee käsitys, että pygmit ovat jäänteitä alkuperäisestä ja laajalle levinneestä ihmisrodun pygmin kaltaisesta alamuodosta.
Ranskan–Preussin sodan jälkeen muinaistieto ja rotuteoriat saivat vaikutteita uudesta poliittisesta tilanteesta Saksan ja Ranskan välillä. Quatrefages totesi, että preussilaisten sodan aikaiset väkivaltaisuudet tulivat ymmärrettäviksi, kun tajuttiin näiden kuuluvan esiarjalaiseen "slavo-suomalaiseen" rotuun.
Teokset

Considérations sur les caractères zoologiques des rongeurs (1840)
De l'organisation des animaux sans vertèbres des Côtes de la Manche (Ann. Sc. Nat., 1844)
Recherches sur le système nerveux, l'embryognie, les organes des sens, et la circulation des annélides (Ann. Sc. Nat., 1844-50)
Sur les affinités et les analogies des lombrics et des sangsues (Ann. Sc. Nat.)
Sur l'histoire naturelle des tarets (Ann. Sc. Nat., 1848-49)
Physiologie comparée, métamorphoses de l'homme et des animaux (1862)
Les Polynésiens et leurs migrations (1866)
Histoire naturelle des Annelés marins et d'eau douce (2 osaa, 1866)
La Rochelle et ses environs (1866)
Rapport sur les progrés de l'anthropologie (1867)
Charles Darwin et ses précurseurs francais (1870)
La Race prussienne (1871)
Crania Ethnica (2 osaa, 1875-82, E.T. Hamyn kanssa)
L'Espèce humaine (1877)
Nouvelles études sur la distribution géographique des Négritos (1882)
Hommes fossiles et hommes sauvages (1884)
Histoire générale des races humaines (2 osaa, 1886–89)
Les Pygmées: Avec 31 fig. intercalées dans le texte; Les Pygmées des anciens d'après la science moderne; negritos ou Pygmées asiatiques; Négrilles ou Pygmées africains; Hottentots et Boschismans (1887)
Aiheesta muualla

Julkaisut, Archive.org
Kirjeenvaihto Charles Darwinin kanssa
Beautiful Life (Ace of Basen kappale)

| ”Beautiful Life” Ace of Base |
| --- | --- | --- |

Singlen tiedot
 Albumilta: The Bridge
 Julkaistu: 20. lokakuuta 1995
 Tekijä(t): Jonas Berggren, Denniz Pop, Max Martin
 Tuottaja(t): Jonas Berggren, John Ballard
 Tyylilaji: eurodance, dance-pop
 Kesto: 03.38
 Levy-yhtiö: Mega
Ace of Basen muut singlet
| ”Lucky Love” 1995 | ”Beautiful Life” 1995 | ”Never Gonna Say I’m Sorry” 1996 |
Beautiful Life on ruotsalaisen Ace of Base -bändin kappale, joka julkaistiin 20. lokakuuta 1995. Kappale saavutti Kanadan listan kolmannen sijan ja saavutti Billboard Hot 100:n korkeimman sijan Yhdysvalloissa ja Isossa-Britanniassa. Lisäksi se saavutti kymmenen parhaan listan Tanskassa, Suomessa, Ranskassa ja Unkarissa sekä 20 parhaan listan Belgiassa, Saksassa, Irlannissa ja Skotlannissa.
Beautiful Life

| ”Beautiful Life” Lost Frequencies ft>  Sandro Cavazza |
| --- | --- | --- |

Singlen tiedot
 Albumilta: Less Is More
 Julkaistu: 3. kesäkuuta 2016
 Formaatti: digitaalinen lataus
 Tuottaja(t): Lost Frequencies
 Tyylilaji: trooppinen house
 Kesto: 02.41
 Levy-yhtiö: Armada Music
Lost Frequenciesin muut singlet
| ”Eagle Eyes” 2015 | ”Beautiful Life” 2016 | ”What Is Love 2016” 2016 |
Sandro Cavazzan muut julkaisut
| ”Sunset Jesus” 2015 | ”Beautiful Life” 2016 | ”What It Feels Like” 2017 |
Beautiful Life on belgialaisen DJ-tuottajan Lost Frequenciesin musiikkikappale, jolla vierailee myös ruotsalaisartisti Sandro Cavazza. Sen julkaisi Armada Music digitaalisesti ladattavana singlenä 3. kesäkuuta 2016. Kappaleen ovat sanoittaneet Felix De Laet, Cavazza sekä Janne Kask, joista ensimmäinen myös tuotti sen. Kappaleen musiikkivideo julkaistiin Lost Frequenciesin YouTube-kanavalla singlen julkaisupäivänä. Video kuvattiin Ibizalla ja sillä käydään läpi nostalgian konseptia sekä kykyä kokea merkittävä hetki menneisyydestä.
"Beautiful Life" oli kaupallisesti valtava menestys artistin kotimaassa Belgiassa, jossa se pääsi sekä Flanderin että Vallonian singlelistojen kärkeen. Kappale sai kohtalaista menestystä myös muualla, sen päästyä singlelistan viidenkymmenen parhaan joukkoon Espanjassa, Ranskassa ja Saksassa. Lisäksi se on myynyt Alankomaissa yksinkertaista ja Belgiassa kaksinkertaista platinaa.
Käännös suomeksi
Beautiful Mess

|  Beautiful Mess |
| --- | --- |

Kappaleen tiedot
Esittäjä(t):  Kristian Kostov
Levy-yhtiö:  Virginia Records
Kesto:  03:00
Tyylilaji:  Electropop
Julkaistu:  13. maaliskuuta 2017
Säveltäjä(t):  Borislav Milanov Sebastian Arman Joacim Bo Persson Alex Omar Alexander V. Blay
Sanoittaja(t):  Borislav Milanov Sebastian Arman Joacim Bo Persson
Euroviisutiedot
Vuosi:  2017
Maa:  Bulgaria
Kieli:  englanti
Sijoitus:  2.
Pisteet:  615
Sijoitus semifinaalissa:  1.
Pisteet semifinaalissa:  403
Sanat:  sanoitus
Beautiful Mess on bulgarialaislaulaja Kristian Kostovin esittämä kappale, jolla hän edusti Bulgariaa vuoden 2017 Eurovision laulukilpailussa.
Kappale kilpaili Euroviisujen toisessa semifinaalissa 11. toukokuuta, jossa se sijoittui ensimmäiseksi 403 pisteellä ja pääsi finaaliin. Finaalissa se sai 615 pistettä ja saavutti sijan 2.
Kostov esittämässä kappalettaan Euroviisujen harjoituksissa.
Blues News

| Blues News |
| --- | --- |

 Blues Newsin kansi 1/2009.
Lyhenne:  BN
Aihealue:  musiikki
Kustantaja:  Finnish Blues Society
Julkaisija:  Finnish Blues Society
ISSN:  ISSN 0784-7726
Levikki:  1 500 (painos)
Perustettu:  1968
Päätoimittaja:  Maiju Lasola
Kotimaa:  Suomi
Sivukoko:  A4
Ilmestymistiheys:  6 kertaa vuodessa
Kieli:  suomi
Aiheesta muualla
Kotisivu
Blues News on suomalainen blues- ja roots-musiikkiin keskittyvä kuudesti vuodessa ilmestyvä aikakauslehti. Lehden painos on 1 500. Ensimmäinen numero ilmestyi vuonna 1968, joten se on maailman vanhimpia blueslehtiä.
Lehteä julkaisee Finnish Blues Society ry. Yhdistyksen nimi oli vuosina 1980–2006 Suomen afroamerikkalaisen musiikin yhdistys (SAMY ry). Yhdistyksellä on levymerkki Blue North Records.
Aiheesta muualla

Virallinen sivusto
Birgit Hahn

| Mitalit> Maa:   Saksa.Naisten maahockey. Olympialaiset  | Mitalit> Maa:   Saksa.Naisten maahockey. Olympialaiset  | Mitalit> Maa:   Saksa.Naisten maahockey. Olympialaiset  | Maa:   Saksa> Naisten maahockey. |
| --- | --- | --- | --- |
|  Hopeaa | Los Angeles 1984 | joukkuekilpailu |  |
Birgit Hahn (s. 29. kesäkuuta 1958 Mönchengladbach) on saksalainen entinen maahockeypelaaja. Hän kilpaili vuoden 1984 kesäolympialaisissa Los Angelesissa ja kuului siellä hopeaa saaneeseen Saksan naisten joukkueeseen. Hän pelasi vuosina 1975–1984 kaikkiaan 80 maaottelua ulkokentillä ja lisäksi 11 maaottelua sisähockeyssa .
Birgit Hahn on toisen maahockeypelaajan ja olympiamitalistin, Lisa Hahnin täti.
Birgit Friedmann

Birgit Friedmann (s. 8. huhtikuuta 1960 Königstein im Taunus, Saksan liittotasavalta) on saksalainen entinen keskimatkojen juoksija, joka edusti kilpauransa aikana Saksan liittotasavaltaa.
Friedmannin ensimmäiset arvokisat olivat Prahan EM-kisat 1978, joissa hän osallistui 3 000 metrin juoksuun, mutta keskeytti. 1980 Sittardissa järjestetyissä MM-kilpailuissa Friedmann voitti mestaruuden 3 000 metrillä ajalla 8.48,1. Hän osallistui myös Ateenan EM-kisoihin 1982 ollen 1 500 metrin juoksussa yhdestoista ajalla 4.14,66 ja 3 000 metrillä viides ajalla 8.43,65.
Friedmann edusti urallaan Eintracht Frankfurt -seuraa. Aktiiviaikoinaan hän painoi 51 kg ja oli 166 cm pitkä.[lähde? ]
Naisten 3 000 metrin juoksun maailmanmestarit
Birgit Heeb-Batliner

Birgit Heeb-Batliner (s. 14. lokakuuta 1972 Mauren) on liechtensteinilainen alppihiihtäjä. Hän edusti aktiiviurallaan escheniläistä Unterländer Wintersportverein -seuraa. Hän on pituudeltaan 160 cm.
Heeb-Batliner kilpaili maailmancupissa ensimmäisen kerran tammikuussa 1993. Ensimmäiset maailmancupin pisteensä hän sai oltuaan neljäs Park Cityn suurpujottelussa marraskuussa 1994. Ensimmäisen palkintosijansa hän saavutti oltuaan kolmas niin ikään Park Cityn suurpujottelussa marraskuussa 1998. Kaudella 1999–2000 hän oli toinen Cortina d'Ampezzon sekä kolmas Lienzin ja Bormion suurpujotteluissa. Ainoan maailmancupvoittonsa ja samalla viidennen ja viimeisen palkintosijansa hän saavutti Park Cityn suurpujottelussa viimeisellä kilpailukaudellaan marraskuussa 2002. Hän sijoittui suurpujottelun maailmancupin kokonaispisteissä kuudenneksi kaudella 1998–1999 ja seitsemänneksi kaudella 1999–2000.
Heeb-Batliber kilpaili neljissä olympialaisissa. Albertvillessä 1992 hän sijoittui alppiyhdistetyssä 20:nneksi, supersuurpujottelussa 30:nneksi ja keskeytti suurpujottelun. Lillehammerissa 1994 hän oli suurpujottelussa yhdestoista ja keskeytti supersuurpujottelun. Naganossa 1998 hän sijoittui suurpujottelussa yhdeksänneksi, mutta tuli hylätyksi samassa lajissa Salt Lake Cityssä 2002.
Heeb-Batliner sijoittui MM-kilpailuissa Moriokassa 1993 supersuurpujottelussa 32:nneksi ja Sierra Nevadassa 1996 suurpujottelussa seitsemänneksi. Sestrieressä 1997 hän oli supersuurpujottelussa 23:s ja keskeytti suurpujottelun. Hän sijoittui MM-kilpailujen suurpujottelussa 12:nneksi Vailissa 1999, viidenneksi St. Antonissa 2001 ja kymmenenneksi Sankt Moritzissa 2003.
Betty Lou Gerson

Betty Lou Gerson vuonna 1941
Betty Lou Gerson (20. huhtikuuta 1914 Chattanooga, Tennessee – 12. tammikuuta 1999 Los Angeles, Kalifornia) oli yhdysvaltalainen näyttelijä. Hänet muistetaan parhaiten radionäyttelijänä, mutta hän esiintyi myös elokuvissa, televisiossa ja toimi ääninäyttelijänä.
Gersonin ensimmäinen merkittävä radiorooli oli First Nighter -kuunnelmasarjassa, jossa hän esiintyi Don Amechen vastanäyttelijänä. Hän esiintyi myös muun muassa sarjoissa Grand Hotel ja Lux Radio Theater.
Elokuvissa ja televisiossa Gersonilla oli pieniä rooleja muun muassa Maija Poppasessa ja Hämärän rajamailla -sarjassa. Tunnetuin yksittäinen elokuvarooli hänellä oli ääninäyttelijänä elokuvassa 101 dalmatialaista, jossa hän esitti Cruella de Vilin roolin.
Aiheesta muualla

Betty Lou Gerson Internet Movie Databasessa. (englanniksi)
Barthélemy Joubert

Barthélemy Joubert, postuumi muotokuva.
Barthélemy Catherine Joubert (14. huhtikuuta 1769 Pont-de-Vaux, Ranska – 15. elokuuta 1799 Novi Ligure, Italia) oli ranskalainen divisioonakenraali, joka toimi komentajana Ranskan vallankumoussodissa ja saavutti useita voittoja Pohjois-Italiassa.
Elämä ja ura

Joubertin isä oli asianajaja. Hän karkasi kotoa 15-vuotiaana liittyäkseen armeijan tykistöön, mutta isä pakotti hänet palaamaan, minkä jälkeen hän opiskeli lakia Lyonin ja Dijonin yliopistoissa. Vallankumouksen puhjettua vuonna 1789 Joubert liittyi Ranskan kansalliskaartiin kersanttina, ja syksyllä 1791 hän siirtyi armeijan Ainin vapaaehtoispataljoonaan. Sodan puhjettua vuonna 1792 hänet ylennettiin upseeriksi ja siirrettiin pian Italian-armeijaan. Puolustaessaan erästä reduttia Col de Tenden solassa syyskuussa 1793 hän jäi vihollisen sotavangiksi, mutta vapautui vuoden lopussa. Hänet ylennettiin 1794 pataljoonankomentajaksi ja 1795 prikaatinkomentajaksi. Osallistuttuaan Loanon taisteluun hänet ylennettiin vuoden 1795 lopussa prikaatikenraaliksi.
Joubert nousi maineeseen kenraali Napoléon Bonaparten tultua Italian-armeijan komentajaksi vuonna 1796. Joubert osallistui muun muassa itävaltalaisia vastaan käytyihin Montenotten, Millesimon, Mondovìn, Lodin ja Castiglionen taisteluihin sekä komensi Veronan kaupungin vallannutta kärkijoukkoa. Vuoden 1796 lopussa Joubert ylennettiin divisioonakenraaliksi. Hänen joukkonsa olivat keskeisessä roolissa tammikuussa 1797 käydyssä voittoisassa Rivolin taistelussa, joka sai alkunsa itävaltalaisen Joseph Alvinczyn hyökätessä hänen asemiaan vastaan. Bonaparten kevään 1797 sotaretkellä Joubertin 20 000 miestä käsittänyt divisioona muodosti armeijan vasemman siiven, joka eteni itsenäisesti syvälle Tiroliin. Joubert taisteli lopulta tiensä Steiermarkiin, jossa hän avusti huhtikuussa 1797 Bonapartea Leobenin välirauhanneuvotteluissa. Joulukuussa 1797 Joubert lähetettiin Pariisiin viemään viholliselta vallattuja sotalippuja direktoriohallitukselle, joka nimitti hänet saman tien Hollannin-armeijan komentajaksi. Hänet siirrettiin heinäkuussa 1798 Mainzin-armeijan ja lokakuussa 1798 Italian-armeijan komentajaksi. Hän pakotti Sardinian kuningaskunnan solmimaan rauhan.
Joubert erosi Italian armeijan komentajuudesta joulukuussa 1798 ja tehtävään pikaisesti palattuaan uudelleen tammikuussa 1799, koska ei tullut toimeen siviiliviranomaisten kanssa. Joubertin ollessa kesällä 1799 Pariisissa Emmanuel Joseph Sieyès suunnitteli käyttävänsä häntä apuna suunnittelemassaan sotilasvallankaappauksessa direktorion syrjäyttämiseksi, mutta lopulta tämä tehtävä päätyi Bonapartelle. Heinäkuussa 1799 Joubert nimitettiin uudelleen Italian-armeijan komentajaksi, mutta hänen pyynnöstään aiempi komentaja, kenraali Jean Victor Moreau jäi rintamalle ja toimi hänen neuvonantajanaan, sillä vihollinen vaikutti nyt ylivoimaiselta. Joubert saapui armeijansa luo 5. elokuuta 1799. Vain kymmenen päivää myöhemmin hän kaatui heti Novin taistelun alussa, jossa hänen armeijansa kärsi tappion marsalkka Aleksandr Suvorovin komentamille venäläis-itävaltalaisille joukoille.
Joubertin nimi on kaiverrettu Pariisin Riemukaareen.
Aiheesta muualla

Kuvia tai muita tiedostoja aiheesta Barthélemy Joubert Wikimedia Commonsissa
Black Country

Alkuperäistä teollisuuskylää ulkoilmamuseossa Black Country Living Museum.
Black Country on Midlandsin teollisuusalue Keski-Englannissa, Birminghamin länsipuolella. Se sai ”mustaa maata” merkitsevän nimensä sinne aikoinaan keskittyneiden hiilikaivosten ja tehtaiden levittämän noki- ja saastekerroksen takia. Hiilikaivokset lopetettiin 1900-luvun loppuun mennessä. Nykyisin teollisuus on muuttunut enemmän metallijalostukseen, joka levittää vähemmän saasteita.
Alue ulottuu Castle Bromwichista idässä Wolverhamptoniin luoteessa ja kattaa suurimman osan Länsi-Midlandsin metropolikreivikunnan alueesta. Siihen kuuluvat Wolverhampton, Walsall, Dudley ja Sandwell.
Alueen murre on omaperäistä, ja varsinkin vokaalien ääntäminen poikkeaa nykyenglannista. Murteen sanotaan säilyttäneen piirteitä keskienglannin ääntämisestä.
Black Cobra (katujengi)

Black Cobra on Tanskan Roskildessa 2000-luvun taitteessa perustettu katujengi. Järjestö on levinnyt Ruotsiin, jossa sillä on alle kymmenen alaosastoa. Jäsenet ovat tyypillisesti maahanmuuttajataustaisia nuoria, joilla on tuomioita vakavista rikoksista.
Toukokuussa 2012 jengi ilmoitti lopettavansa toimintansa Ruotsissa. Sydsvenskan-lehden mukaan syynä pidetään viranomaisten koventuneita toimia järjestäytynyttä rikollisuutta kohtaan, sekä korkea-arvoisten jäsenten vanhenemisesta ja siirtymisestä tavallisen perhe-elämän pariin.
Betty McKinnon

| Mitalit> Maa:   Australia.Naisten yleisurheilu. Olympialaiset  | Mitalit> Maa:   Australia.Naisten yleisurheilu. Olympialaiset  | Mitalit> Maa:   Australia.Naisten yleisurheilu. Olympialaiset  | Maa:   Australia> Naisten yleisurheilu. |
| --- | --- | --- | --- |
|  Hopeaa | Lontoo 1948 | 4×100 m viesti |  |
Betty Lindsay McKinnon (13. tammikuuta 1925 Sydney, Australian dominio, Brittiläinen imperiumi – 24. kesäkuuta 1981) oli australialainen pikajuoksija ja olympiamitalisti.
McKinnon saavutti 4×100 metrin viestistä olympiahopeaa Lontoossa 1948. Hän osallistui Lontoossa myös 100 ja 200 metrin matkoille.
Aiheesta muualla

Betty McKinnon Kansainvälinen olympiakomitea. (englanniksi)
Be File System

BeFS tai BFS (lyhenne sanoista BeOS File System) on BeOSin tiedostojärjestelmä, jossa on 64-bittinen osoiteavaruus ja tukee journalointia.
Tiedostojärjestelmä tuki monisäikeistä lukemista ja tuki laajennettuja attribuutteja.
Tiedostojärjestelmän kehittivät Be-yhtiössä työskennelleet Dominic Giampaolo ja Cyril Meurillon vuonna 1997.
Tuki

Haiku-käyttöjärjestelmässä on avoimen lähdekoodin toteutus BeFS-tiedostojärjestelmästä. Haiku-käyttöjärjestelmän toteutuksessa on useita parannuksia alkuperäiseen verrattuna kuten B+-puun käyttö.
SkyOS:ään lisättiin Haiku-käyttöjärjestelmästä (tuolloin nimellä OpenBeOS) sen totetus BeFS:lle (OpenBeFS) ja se nimettiin "SkyFS"-tiedostojärjestelmäksi.
Tiedostojärjestelmälle on kehitetty tukea Linuxiin.
Kirjallisuutta

Dominic Giampaolo: Practical File System Design with the Be File System.  Morgan Kaufmann.  ISBN 1-55860-497-9.  (englanniksi)
Bad Boy (Robert Gordon)

| Bad Boy Robert Gordon |
| --- | --- | --- |

LP-levyn kansikuva.
Studioalbumin tiedot
 Äänitetty : lokakuussa 1979 Record Plant, New York City
 Julkaistu: 1980
 Formaatti: LP-levy
 Tuottaja(t): Richard Gottehrer   Robert Gordon
 Tyylilaji: Rock and roll
 Kesto: 27.16
 Levy-yhtiö: RCA Victor
Robert Gordonin muut julkaisut
| Rock Billy Boogie 1979 | Bad Boy 1980 | Are You Gonna Be the One 1981 |
Bad Boy on yhdysvaltalaisen rockabilly- ja rock and roll -laulaja Robert Gordonin "an instant record" -tyyppinen studioalbumi vuodelta 1980.
Levy on ilmestynyt RCA:n Victor-levymerkillä. Tuottajina ovat olleet Richard Gottehrer ja Robert Gordon.
Albumi on äänitetty lokakuussa 1979 New York Cityssä Record Plant -studiossa. Äänittäjänä on ollut Thom Panunzio apulaisenaan Jon Mathias. Masteroinnin on tehnyt Greg Calbi N.Y.C:n Sterling Sound -studiossa.
LP-levyn kansikuvan on ottanut Marcia Resnick ja levypussin kuvan Barbara Kagan. (Tämä kuva puuttuu suomalaisesta painoksesta.) Taiteellisena johtajana on ollut J. J. Stelmach.
Suomessa LP-levyjä on valmistanut Ab Discophon Oy ja kannen on valmistanut Helsingin Paino Oy.
Kiitoksissa on mainittu kiertuemanageri Matthew Murphy ja Record Plantin henkilökunta.
Kappaleet

| Sivu 1 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Sweet Love on My Mind | Walker | 2.15 |  |  |  |  |  |  |
| 2. | The Worrying Kind | Lampert / Turner | 2.43 |  |  |  |  |  |  |
| 3. | Bad Boy | Wilde / Youngstar | 2.18 |  |  |  |  |  |  |
| 4. | A Picture of You | Beveridge / Oakman | 2.20 |  |  |  |  |  |  |
| 5. | Torture | Loudermilk | 2.47 |  |  |  |  |  |  |
| 6. | Crazy Man Crazy | Haley | 2.22 |  |  |  |  |  |  |
| Sivu 2 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Born to Lose | Gordon | 2.49 |  |  |  |  |  |  |
| 2. | Nervous | Tarver | 2.22 |  |  |  |  |  |  |
| 3. | Uptown | Orbison / Melson | 2.26 |  |  |  |  |  |  |
| 4. | Is It Wrong (For Loving You) | MacPherson | 2.35 |  |  |  |  |  |  |
| 5. | Need You | Wheeler | 2.19 |  |  |  |  |  |  |
Kappaleiden julkaisija on Public Performance Clearance BMI paitsi kappaleiden A2 ja B1 osalta ASCAP.
Muusikot

Robert Gordon – laulu
The Wildcats:
Chris Spedding – kitara
Tony Garnier – akustinen slap-basso
Rob Stoner – Fender-basso
Howie Wyeth – rummut
Richard Gottehrer – Farfisa
The New Cats:
Jimmy Wisner – kappaleiden A1, B3 ja B5 sovitus
Dick Hyman – piano
Allan Schwartzberg – rummut
Sal DiTroia – akustinen kitara
Bobby Black – pedal steel-kitara
Jay Leonhart – akustinen basso
Chris Robison – Farfisa
Artie Kaplan – saksofoni
Andy Stein – viulu
The Blue Cats: (taustalaulu)
Terry Vernon
Paul Evans
Dennis Cooley
Charles Magruder
Jan Magruder
Hilda Harris
Aiheesta muualla

Bad Boy (Robert Gordon) Discogsissa. (englanniksi)
Ben Kweller

| Benjamin Lev Kweller |
| --- | --- |

Henkilötiedot
Syntynyt: 18. kesäkuuta 1981 (ikä 43)
Muusikko
Tyylilajit:  indie rock 
Soittimet:  kitara, huuliharppu, piano, rummut
Yhtyeet:  sooloyhtye, Radish
Levy-yhtiöt:  ATO Records ja The Noise Company 
Aiheesta muualla
benkweller.com
  [ Muokkaa Wikidatassa ] [ ohje ]  
Ben Kweller (s. 16. kesäkuuta 1981) on yhdysvaltalainen rockmuusikko.
Ura > Alkuvuodet

Ben Kweller aloitti uransa vuosina 1993-1998 vaikuttaneen grunge-yhtyeen Radishin nokkamiehenä, toimien laulajakitaristina. Radishin musiikkia on verrattu sekä Nirvanaan että Rolling Stone Magazineen ja Ben Kweller oli 15-vuotias, kun levy-yhtiö Mercury Records tarjosi heille levytyssopimusta. Radishiin kuuluivat Ben Kwellerin lisäksi rumpali John Kent ja basisti Bryan Blur. Albumeita bändille kertyi tasan kaksi, Dizzy vuonna 1995 ja Restraining Bolt vuonna 1997.